proxectonos/corpus_dominio_legal_administrativo_tmp huggingface dataset:
COBRANZA EN VOLUNTARIA DO PADRÓN DE TAXA POR APROVEITAMENTOS ESPECIAIS CON INSTALACIÓN DE POSTOS DE VENDA NA VÍA PÚBLICA Ó AMPARO DA ORDENANZA MUNICIPAL CORRESPONDENTE AO 1º TRIMESTRE DO EXERCICIO 2015
ADMINISTRACIÓN LOCAL — Municipal — Cangas (Recadación, 15/01/2015)

EXPOSICIÓN PÚBLICA E COBRANZA EN VOLUNTARIA DO PADRÓN DE TAXA POR APROVEITAMENTOS ESPECIAIS CON INSTALACIÓN DE POSTOS DE VENDA NA VÍA PÚBLICA E, EN XERAL, EN BENS DE DOMINIO PÚBLICO MUNICIPAL, AUTORIZADOS Ó AMPARO DA ORDENANZA MUNICIPAL REGULADORA DA VENDA AMBULANTE NO TERMO MUNICIPAL DE CANGAS CORRESPONDENTE AO PRIMEIRO TRIMESTRE DO EXERCICIO 2015. A Alcaldía-Presidencia, mediante Resolución de data 18 de decembro de 2014, RESOLVEU “Primeiro: Aprobar o Padrón da Taxa por aproveitamentos especiais con instalación de postos de venda na vía pública e, en xeral, en bens de dominio público municipal, autorizados ó amparo da Ordenanza Municipal Reguladora da Venda Ambulante no Termo Municipal de Cangas correspondente ao primeiro trimestre do exercicio 2015. Segundo: Establécese o período voluntario de cobranza entre os días 20 de xaneiro e 20 de marzo de 2015. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. Terceiro: Os recibos remitiranse ó domicilio dos suxeitos pasivos mediante correo ordinario. Advírtese que a non recepción do recibo non exonera da obriga de pagamento. En caso de non recepción, destrucción ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. Cuarto: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. Quinto: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente.” Cangas, 18 de decembro de 2014.—O Alcalde, Jose Enrique Sotelo Villar
DISTRIBUCIÓN DE POSTOS DE DIPUTADOS PROVINCIAIS DA PROVINCIA DE PONTEVEDRA PARA AS ELECCIÓNS LOCAIS CONVOCADAS POR REAL DECRETO 233/2015, DO 30 DE MARZO (RFª AC-02.5).
ADMINISTRACIÓN ELECTORAL — XUNTAS ELECTORAIS — Xunta Electoral Provincial de Pontevedra (Procedementos diversos, 14/04/2015)

Que por esta Xunta Electoral Provincial, en sesión que tivo lugar no día da data, tomouse o seguinte acordo: “De conformidade co disposto no art.204 da Lei Orgánica 5/1985, de 19 de Xuño, do Réxime Electoral Xeral, o número de diputados correspondentes á Diputación Provincial de Pontevedra, tendo en conta o número de residentes facilitado pola Oficina do Censo Electoral, será de vintesete, que, seguindo as normas do mencionado artigo, se reparten en cada partido xudicial da seguinte maneira: E para que así conste, en cumprimento do acordado, e a súa publicación no Boletín Oficial da Provincia, estendo, asino e selo a presente en Pontevedra, a 10 de abril de 2015“.— A Secretaria da Xunta Electoral.
APROBACIÓN PROVISIONAL EXPTE. DE CREDITO EXTRAORDINARIO Nº 2-P/2015 E APERTURA DO TRAMITE DE EXPOSICIÓN PÚBLICA
ADMINISTRACIÓN LOCAL — Municipal — Lalín (Presupostos e cadros de persoal, 06/05/2015)

O Pleno da Corporación do Concello de Lalín, en sesión ordinaria celebrada o día27 de abril de 2015, aprobou provisionalmente o expediente de modificación de crédito número 2-P/2015 de Crédito Extraordinario, financiado mediante a baixa de crédito doutras partidas non comprometidas por un importe total de 15.000 €uros De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, o citado expediente quedará exposto ó público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, o expediente considerarase definitivamente aprobado, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 27 de abril de 2015.—O Alcalde, José Crespo Iglesias.
PAGAMENTO XUSTIPREZO PO/01/003.01 VILAGARCÍA DE AROUSA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 01/12/2015)

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo procede a efectuar o pago do xustiprezo por mutuos acordos e xustiprezo do Xurado correspondentes ó expediente de expropiación forzosa instruído para o concello de Vilagarcia de Arousa por mor das obras do proxecto: “Variante de Vilagarcía de Arousa”, sinalando a data, hora e lugar de pago: A relación de titulares dos bens e dereitos expropiados figura no taboleiro de edictos do concello de Vilagarcía de Arousa. O pagamento efectuarase polo pagador deste servizo e en presenza do representante da Administración, e do alcalde e secretario de dito Concello. O que se fai público para xeral coñecemento, advertindo aos interesados que o pagamento farase precisamente aos que figuren como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. Pontevedra, a 18 de novembro de 2015.—O Xefe do Servizo, Beatriz Candelaria Blocona De Scals.
CONTA XERAL EXERCICIO 2014.
ADMINISTRACIÓN LOCAL — Municipal — Portas (Presupostos e cadros de persoal, 27/03/2015)

Formada e rendida a Conta Xeral do Concello de Portas, do exercizo orzamentario 2014, e informada pola Comisión Especial de Contas, en sesión de data 19 de marzo de 2015; exponse ao público cos documentos que a xustifican, por prazo de quince días hábiles contados a partires do seguinte ó da publicación deste edicto no Boletín Oficial da Provincia, para que poida ser examinada e formularse os reparos que estimen pertinentes durante dito prazo e os oito seguintes, de conformidade co disposto no artigo 212 do Real Decreto Lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais. Portas, 23 de marzo de 2015.—O Alcalde, Roberto Vázquez Souto.
NOMEAMENTO DE PERSOAL EVENTUAL DE ALCALDIA
ADMINISTRACIÓN LOCAL — Municipal — Porriño, O (Presupostos e cadros de persoal, 19/08/2015)

Na sesión ordinaria do Pleno do Concello do Porriño, de data 29.07.2015, adoptouse o acordo que de seguido se transcribe: “1º) APROBAR O NUMERO, CARACTERÍSTICAS E RETRIBUCIONS DO PERSOAL EVENTUAL DE ALCALDIA QUE SE ASIGNARA A SERVICIOS XERAIS DURANTE O PRESENTE MANDATO CORPORATIVO DE CONFORMIDADE COS SEGUINTES TERMOS: 1 POSTO DE TRABALLO DE SECRETARIO/A PARTICULAR DE ALCALDIA A XORNADA COMPLETA QUE SE ASIGNARA A SERVICIOS XERAIS CUNHA RETRIBUCION BRUTA ANUAL DE 29.157,21 EUROS” O que se fai público dacordo co artigo 104 da Lei 7/1985 de Bases de Réxime Local. En O Porriño a 10 de agosto de 2015.—O Alcalde acctal., Liz Noelia Corbero Bouafar.
APROBACIÓN DO PADRÓN FISCAL CORRESPONDENTE AO PREZO PÚBLICO SECCIÓN FILIAL DO CONSERVATORIO DE MÚSICA.
ADMINISTRACIÓN LOCAL — Municipal — Marín (Recadación, 02/02/2015)

Por Resolución do Concelleiro delegado de Facenda do día 21 de xaneiro de 2015 foi aprobado o padrón fiscal correspondente ao prezo público Sección filial do Conservatorio de Música relativo ao 1º trimestre do exercicio 2015. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 febreiro e o 6 de abril de 2015, procederase ao cobro en período voluntario das liquidacións incluidas no padrón fiscal correspondente ao prezo público Sección filial do Conservatorio de Música, relativo ao 1º trimestre 2015. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 20 de febreiro de 2015, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 21 de xaneiro de 2015.—A Alcaldesa-Presidenta, María P. Ramallo Vázquez.
APROBACIÓN INICIAL REGULAMENTO MUNICIPAL SOBRE USO DA FACTURA ELECTRÓNICA
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 21/04/2015)

O Pleno do Concello do Rosal, en sesión ordinaria realizada o día 28 de xaneiro de 2015, aprobou inicialmente o regulamento municipal sobre uso da factura electrónica do Concello do Rosal. De acordo co disposto artigo 49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles, a contar dende o seguinte ó da inserción do presente anuncio no Boletín Oficial da Provincia, para os efectos de que polos interesados se poidan presenta-las reclamacións que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ó público. No caso de que non se presente ningunha reclamación ou suxerencia entenderase definitivamente adoptado o acordo. O Rosal, 1 de abril de 2015.—O Alcalde, Jesús Mª Fernández Portela.
ESTABLECEMENTO DE INDEMNIZACIÓNS A MEMBROS CORPORATIVOS POR ASISTENCIAS Á SESIÓNS DE ÓRGANOS COLEXIADOS.
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 16/07/2015)

De acordo co art.75.5 da Lei 7/1985, do 2 de abril, faise público o seguinte acordo adoptado polo Pleno da Corporación do Concello de Salvaterra de Miño en sesión extraordinaria de data 29 de xuño de 2015: Primeiro.— Aprobar as seguintes indemnizacións por asistencias a órganos colexiados, que percibirán os membros da Corporación que non teñan dedicación exclusiva nin parcial: Segundo.— Publicar esta resolución no Boletín Oficial da Provincia e no Taboleiro de Anuncios municipal. Salvaterra de Miño a 3 de xullo de 2015.—O Alcalde, Arturo Grandal Vaqueiro.
APROBACIÓN INICIAL POLA XUNTA VECIÑAL DO EXPTE. Nº 6/2015 DE MODIFICACIÓN CRÉDITOS PARA INVESTIMENTO DO ORZAMENTO
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 01/09/2015)

Aprobado inicialmente polo Pleno da Entidade, en sesión celebrada no día da data, o EXPEDIENTE DE MODIFICACION DE CRÉDITOS PARA INVESTIMENTO DO ORZAMENTO NUM 6/2015 POR UN TOTAL 277.157,99 €, E DO ANEXO DE INVESTIMENTOS, en cumprimento do disposto no art.169 do R. D. L.2/2004, do 5 de marzo do texto refundido da lei de facendas locais e disposicións concordantes, exponse ó público na secretaría desta Entidade Local Menor, por prazo de quince días hábiles, que empezarán a contarse dende o seguinte ó da publicación do presente edicto no B. O. da Provincia, a fin de que durante o mesmo poidan formularse as reclamacións que se consideren pertinentes, as cales deberán ser dirixidas ao Sr. Alcalde-Pedáneo. Bembrive, a 26 de agosto de 2015.—O Alcalde Pedáneo, Petru Gabriel Filoso Hosp.
ADXUDICACIÓN/FORMALIZACIÓN DO CONTRATO DE OBRAS DE "CONSTRUCIÓN DE NAVE PARA XESTIÓN DE RESIDUOS NO CONCELLO DA LAMA"
ADMINISTRACIÓN LOCAL — Municipal — Lama, A (Contratos administrativos, 19/11/2015)

Por Resolución da Alcaldía Nº: 2015 – 0495 de fecha 09/10/2015, adxudicouse o contrato de obras consistentes en “Construción dunha nave para xestión de residuos no Concello da Lama” que se publica aos efectos do artigo 154 do Texto Refundido da la Lei de Contratos do Sector Público, aprobado polo Real Decreto Lexislativo 3/2011, de 14 de novembro. Concello da Lama a) Organismo: Alcaldía b) Dependencia que tramita o expediente: Secretaría–Intervención c) Número de expediente: 425/2015. d) Dirección de internet do perfil de contratante: www.concellodalama.com a) Tipo: Obras b) Descrición: “Construción dunha nave para xestión de residuos no Concello da Lama” c) CPV: 45000000 – Traballos de construción d) Medio publicación anuncio de licitación: perfil de contratante: www.concellodalama.com e) Data de publicación do anuncio de licitación: 30/09/2015 a) Tramitación: urxente b) Procedemento: negociado sen publicidade 123.887,42.- euros.123.887,42 euros. Importe total: 149.903,78 euros. a) Data de adxudicación: 09/10/2015 b) Data de formalización do contrato: 09/10/2015 c) Contratista: INGENIERÍA DE TECNOLOGÍAS ENERXÉTICAS DE OROSO, S. L. d) Importe de adxudicación. Importe neto 123.887,42 euros. Importe total: 149.903,78 euros. e) Vantaxes da oferta adxudicataria: A oferta da empresa adxudicataria é a mellor valorada (25 puntos) de acordo cos criterios de adxudicación establecidos. Na Lama, a 11 de novembro de 2015.—O Alcalde, Jorge Canda Martínez.
APROBACIÓN PADRÓN TAXA DE AUGA POTABLE, SANEAMENTO, RECOLLIDA E TRATAMENTO DE RSU.
ADMINISTRACIÓN LOCAL — Municipal — Poio (Outros documentos, notificacións e informacións públicas, 10/04/2015)

Asunto: Aprobación Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 1º bimestre 2015. Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 1º bimestre 2015 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día vinte e tres de marzo de dous mil quince, adoptou, entre outros, o seguinte acordo: Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 1º bimestre 2015. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Poio, a 26 de marzo de 2015.—v. e pr. O Alcalde, Luciano Sobral.
ACORDO PLENARIO DE 13.07.15 SOBRE CREACIÓN DA XUNTA DE GOBERNO LOCAL NO CONCELLO DE ARBO
ADMINISTRACIÓN LOCAL — Municipal — Arbo (Outros documentos, notificacións e informacións públicas, 28/07/2015)

O Pleno do Concello de Arbo na súa sesión celebrada o día 13.07.15 acordou crear a Xunta de Goberno Local, dada a súa importancia como órgano colexiado municipal de carácter resolutorio, ó abeiro do disposto no artigos 20.1. b) Lei 7/85, de 2 de abril, reguladora das bases do réxime local, 59.2 b) da Lei de 5/1997, de 21 de xullo, de Administración Local de Galicia, e 35.2 d) do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais; a cal deberá estar constituída por un número de membros non superior o terzo estrito do número legal de membros da Corporación que é de tres concelleiros, ademais do Alcalde-Presidente. O que se fai público para xeral coñecemento en cumprimento do disposto na Lei 7/85, de 2 de abril, reguladora das bases do réxime local, e no Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Arbo, a 14.07.15.—O Alcalde, Horacio Gil Expósito.
MANTEMENTO INTEGRAL DAS INSTALACIÓNS ELECTROMECÁNICAS DOS TUNEIS, PASOS INFERIORES E GALERÍAS DE SERVIZOS DA CIDADE DE VIGO
ADMINISTRACIÓN LOCAL — Municipal — Vigo (Contratos administrativos, 06/04/2015)

634.186,47.- euros. non se esixe. Páxina web para obtención de información: www.vigo.org Vigo, 25 de marzo de 2015.—O concelleiro delegado de Contratación, David Regades Fernández.
EXECUCIÓN DE TÍTULOS XUDICIAIS 229/2015, NOTIFICACIÓN A METAL CEYBE, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 18/12/2015)

Que no procedemento EXECUCIÓN DE TÍTULOS XUDICIAIS 229/15, seguidos a instancia de D. JOSE FRANCISCO JAVIER MOGROBEJO SAMARA fronte á empresa METAL CEYBE S. L. ditouse a seguinte resolución, da que se achega un extracto: “AUTO. Maxistrada-xuíza. D.ª RALUCA MARIANA CANCHAL ESPIRITO SANTO. Vigo, 1.09.2015. ANTECEDENTES DE FEITO. Único. D. CARLOS JACOBO SALAI EL AHMADI presentou un escrito no cal solicitaba a execución da sentenza con data do 29.05.15 fronte a METAL CEYBE S. L., cuxa parte dispositiva no aspecto que nos atinxe di: “debo condenar y condeno a la empresa Metal Ceybe S. L. a que le abone la cantidad de 1.200 euros, así como un interés por mora del 10% anual”. (SEGUEN FUNDAMENTOS DE DEREITO E PARTE DISPOSITIVA). Contra este auto poderá interpoñerse un recurso de reposición ante este órgano xudicial, no prazo de tres días hábiles seguintes á súa notificación. Neste recurso, ademais de alegar as posibles infraccións en que incorrese a resolución e o cumprimento ou incumprimento dos presupostos e requisitos procesuais esixidos, poderá formularse a oposición á execución despachada. Faíselle saber á parte executada que poderá ter coñecemento íntegro da resolución na sede deste xulgado e advírteselle que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento”. E para que sirva como notificación na forma legal a METAL CEYBE S. L., en paradoiro ignorado, expido este edicto para a súa inserción no Boletín Oficial da Provincia de PONTEVEDRA. Vigo, 27.10.2015.—O Secretario Xudicial.
EXTRACTOS DA XUNTA DE GOBERNO DE DATA 13/03/2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 24/03/2015)

EXTRACTOS DE ACORDOS ADOPTADOS POLA XUNTA DE GOBERNO DA DEPUTACIÓN PROVINCIAL EN SESIÓN, ORDINARIA, CELEBRADA O DÍA 13 DE MARZO DE 2015 Declarada aberta a sesión e de orde da Presidencia a Xunta de Goberno adopta por unanimidade os seguintes acordos: Fóra da orde do día: O Secretario, Carlos Cuadrado Romay.
EXECUCIÓN DE TÍTULOS XUDICIAIS 153/2015. NOTIFICACIÓN A VELLA ESCOLA, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 23/06/2015)

Fago saber: Que no procedemento EXECUCIÓN DE TÍTULOS XUDICIAIS 153/15, seguidos a instancia de DªClarivel Maria Inmaculada Concepcion Lembarki De Teba fronte á empresa A VELLA ESCOLA S. L., ditouse a seguinte resolución, da que se achega un extracto: “Auto: Maxistrado-Xuíz D. AITOR DANIEL LOPEZ CHICHERI RUIZ CANALES.—Vigo, a dos de junio de dos mil quince. Único: DªClarivel Maria Inmaculada Concepcion Lembarki De Teba achega escrito solicitando a execución da SENTENZA de data 10.04.2015. (Siguen fundamentos de dereito e parte dispositiva). Contra este auto poderase interpor recurso de reposición ante este órgano xudicial no prazo de TRES DÍAS hábiles a seguir da notificación. Amais de alegar as posibles infraccións cometidas na resolución e o cumprimento ou incumprimento dos presupostos e requisitos procesuais esixidos, poderá deducirse a oposición á execución despachada aducindo pago ou cumprimento, documentalmente xustificado, prescrición da acción executiva ou outros feitos impeditivos, extintivos ou excluíntes da responsabilidade que se pretenda executar, sempre que ocorreran posteriormente á constitución do título, non sendo admisible a compensación de débedas como causa de oposición á execución.” Faise saber á parte executada que poderá ter coñecemento íntegro da resolución na sede deste xulgado. Faise advertencia ao destinatario de que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento. E para que sirva como notificación na forma legal a A VELLA ESCOLA, S. L., en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, doce de xuño de dous mil quince.—O Secretario Xudicial.
DH. W36.48452, CRISTINA VICTORIA DIOS COCHÓN, SOLICITUDE DE AUTORIZACIÓN DE OBRAS DE ACONDICIONAMENTO DE TERREO NO LUGAR DE CASTELO (POIO).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 09/06/2015)

Dª. Cristina Victoria Dios Cochón, con DNI XXXXXXXXX e enderezo rúa do Castelo 7, en Poio, solicita de Augas de Galicia co CIF: Q1500378C, a autorización de obras no lugar de Castelo–Casal, parroquia de Poio (San Xoán), Concello de Poio (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.48452 As obras solicitadas consisten na substitución de reixa metálica en muro de peche de parcela existente, fóra da zona de servidume do río Maior (maior de 5 m dende a marxe) en 56,13 m e acondicionamento dun treito de 10 m, 0,7 m acaroado a presa de rego mediante soleira de formigón na parcela de referencia catastral 6491033NG2969S0001IQ. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 22 de maio de 2015.—O Xefe da Área de Autorizacións e Concesións, Jessica Karina Mohamed Said San Agustin Habbal.
DELEGACIÓN DO CONCELLO DE AGOLADA NA DEPUTACIÓN DE PONTEVEDRA EN MATERIA DE XESTIÓN TRIBUTARIA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/11/2015)

O Pleno da Deputación Provincial de Pontevedra, na sesión extraordinaria celebrada o día 28 de outubro de 2015, acordou aceptar, de conformidade co previsto no artigo 7.2 del Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais, a delegación que, en materia de xestión de recursos locais realizou o concello de Agolada por acordo do Pleno municipal de data 31 de agosto de 2015, e seguindo o establecido nos artigos 106.3 da Lei 7/1985, de 2 de abril, reguladora das Bases de Réxime Local, e 7 do citado Real decreto lexislativo 2/2004, para que a Deputación Provincial de Pontevedra exerza as facultades de recadación en vía executiva dos ingresos de dereito publico que se atopen pendentes de cobro na tesourería do concello. A citada delegación realizarase pola Deputación de Pontevedra a través dos seus servizos tributarios. O que se fai público para xeral coñecemento. Pontevedra, a 5 de novembro de 2015.—A Presidenta, Mª del Carmen Silva Rego.— O Secretario, Carlos Cuadrado Romay.
LICITACIÓN PARA CONTRATACIÓN DO SERVIZO DE LIMPEZA DE EDIFICIOS MUNICIPAIS
ADMINISTRACIÓN LOCAL — Municipal — Nigrán (Contratos administrativos, 20/10/2015)

Non se require clasificación. Sen embargo se se presenta a clasificación correspondente ó Grupo U. Subgrupo 1. Categoría A, non sería necesario aportar a solvencia financiera e profesional indicada nos pregos. Por conta do contratista. Ou páxina web onde figuren as informacións relativas á convocatoria ou onde poidan obtenerse os priegos www.nigran.org.Nigrán, a 7 de outubro de 2015.—O Alcalde-Presidente, Juan A. González Pérez.
FORMALIZACIÓN DUN CONTRATO CAMPO DE FÚTBOL E REFORMA DE VESTIARIOS EN COIA
ADMINISTRACIÓN LOCAL — Provincial — Deputación Provincial (Contratos administrativos, 24/11/2015)

• Organismo: Deputación Provincial de Pontevedra • Dependencia que tramita o expediente: Servizo de Contratación, Facenda e Patrimonio. • Dirección de internet do perfil do contratante: www.depo.es Pontevedra a, 18 novembro de 2015.—O Deputado Delegado.—O Secretario.
APROBACIÓN INICIAL DO ORZAMENTO XERAL PARA Ó EXERCICIO 2015
ADMINISTRACIÓN LOCAL — Municipal — Pontevedra (Presupostos e cadros de persoal, 12/01/2015)

O Pleno da Corporación, na sesión extraordinaria celebrada o día 07.01.2015, aprobou inicialmente os Orzamentos Xerais do Concello para o ano 2015, integrados polo orzamento do Concello, do organismo autónomo local Instituto Municipal de Deportes de Pontevedra, do organismo autónomo local do Pazo de Congresos e Exposicións e da sociedade mercantil “Turismo de Pontevedra, S. A.”, cuxo importe consolidado é: de ingresos 69.858.810,57 € e de gastos 69.864.695,00 €. No mesmo acordo aprobouse inicialmente o cadro de persoal do Concello de Pontevedra para o ano 2015. Polo tanto, expóñense ao público nas oficinas de Intervención e Xestión Orzamentaria deste Concello durante o prazo de quince días hábiles, contados a partir do seguinte ao da inserción deste Edito no Boletín Oficial da Provincia. Durante este prazo os interesados poderán examinar os expedientes e presentar as reclamacións que teñan por convenientes ante o Pleno da Corporación. De non presentarse reclamacións en prazo, tanto o Orzamento xeral como o Cadro de Persoal consideraranse definitivamente aprobados, entrando en vigor unha vez publicado o resume por capítulos resultante de cada un dos orzamentos que o integran e o propio cadro de persoal. Remitiranse, así mesmo, copias á Administración do Estado e á Comunidade Autónoma. Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais; 20 do Real Decreto 500/1990, do 20 de abril; 90 da Lei 7/1985, de 2 de abril, de Bases do Réxime Local e 126 e 127 do RD Lexislativo 781/1986, polo que se aproba o Texto Refundido do Réxime Local. Pontevedra, 07 de xaneiro de 2015.—O Secretario Xeral do Pleno, por substitución, José Carlos Castiñeira Piñeiro.
MODIFICACIÓN CRÉDITOS 1/2015
ADMINISTRACIÓN LOCAL — Municipal — Campo Lameiro (Presupostos e cadros de persoal, 20/05/2015)

O Pleno do concello de CAMPO LAMEIRO, en sesión extraordinaria celebrada o día 30-03-2015, acordou a aprobación inicial do expediente de modificación de créditos nº 1/2015 do orzamento en vigor na modalidade de suplemento de créditos SC 1/2015, financiado con cargo ao remanente líquido de tesouraría, para gastos xerais. E en cumprimento do disposto no artigo 169.1 por remisión do 177.2 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días a contar desde o día seguinte á inserción deste anuncio no Boletín Oficial da Provincia de PONTEVEDRA, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentaron alegacións, considerarase aprobado definitivamente devandito acordo. En Campo Lameiro, a 30 de marzo de 2015.—O Alcalde, Julio Sayans Bugallo.
DH. W36.46761. SOLICITUDE DO CONCELLO DE CALDAS DE REIS PARA OBRAS DO ANFITEATRO NO LUGAR DA TAFONA, NO CONCELLO DE CALDAS DE REIS (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 24/03/2015)

O Concello Caldas de Reis, con DNI P3600500G e enderezo Herrería, 1, solicita de Augas de Galicia co CIF: Q1500378C, a autorización de obras no lugar de A Tafona, Concello de Caldas de Reis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.46761. As obras solicitadas consisten no acondicionamento de noiro para a súa conversión en anfiteatro de uso público con asentos de travesas de madeira e contrahuella de pedra perpiaño, nunha lonxitude total de 40,98 m formando catro bancadas en zona de fluxo preferente do río Umia, no lugar da Tafona, Caldas de Reis (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 23 de febreiro de 2015.—O Xefe da Área de Autorizacións e Concesións, Juan Valerio Donose Rivodigo.
EXECUCIÓN DE TÍTULOS XUDICIAIS 144/2014. NOTIFICACIÓN A COPA DORADA TRAVESIA SL
ADMINISTRACIÓN DE XUSTIZA — Xulgados do Social — De Vigo (Edictos xudiciais, 06/03/2015)

Que no procedemento ETX 144/14 deste xulgado, seguido a instancia de MARIA VIRGINIA RAFAEL RODRIGO FERROL CAPUTTO contra COPA DORADA TRAVESIA S. L. sobre execución de sentenza, ditouse a seguinte resolución: Decreto de insolencia de data 23/02/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada COPA DORADA TRAVESIA S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e tres de febreiro do dous mil quince.—O Secretario Xudicial.
MODIFICACIÓN DELEGACIÓNS DAS FUNCIÓNS DE ALCALDÍA DO CONCELLEIRO JOSÉ RAMÓN MAGÁN RIVERA
ADMINISTRACIÓN LOCAL — Municipal — Tui (Outros documentos, notificacións e informacións públicas, 05/10/2015)

De conformidade co disposto no artigo 44 do RD 2568/1986, de 23 de novembro, polo que se aproba o Regulamento de Organización, funcionamento e réxime xurídico das entidades locais, faise pública a seguinte Resolución de Alcaldía: Mediante Resolución de Alcaldía de 22/06/15 outorgáronse delegacións xenéricas aos concelleiros do equipo de goberno, toda vez que é vontade desta Alcaldía outorgar dúas novas delegacións ao concelleiro José Ramón Magán Rivera, compre modificar a citada resolución, motivo polo que esta Alcaldía, en virtude das competencias que confire o artigo 21.2 da Lei 7/1985, do 2 de abril, reguladora das Bases de Réxime Local, e 62.1 da Lei 5/1997, do 22 de xullo, RESOLVE: PRIMEIRO.- Outorgar ao concelleiro José Ramón Magán Rivera as delegacións xenéricas de emprego e formación, ademais das xa delegadas na Resolución de Alcaldía de 22 de xuño de 2015. As delegacións anteriores comprenden a facultade de dirixir os servizos correspondentes, así como xestionalos en xeral, incluída a facultade de resolver mediante actos administrativos que afecten a terceiros. SEGUNDO.- A presente resolución surtirá efectos a partir do día seguinte ao da súa sinatura, sen prexuízo da súa publicación no Boletín Oficial da Provincia, de conformidade co disposto no artigo 44.1 do RD 2568/1986, do 28 de novembro. TERCEIRO.- Notificar o presente acordo ao interesado para a súa aceptación expresa ou tácita e dar conta desta Resolución ó Pleno Corporativo na sesión extraordinaria que se convoque en cumprimento do art.38 do RD 2568/1986, de 23 de novembro. En Tui, a 16 de setembro de 2015.—O Alcalde, Enrique Cabaleiro González.
NOTIFICACIÓN A LÓPEZ ÁLVAREZ PATRICIA E JUNCAL ABAL ALEJANDRO
ADMINISTRACIÓN LOCAL — Municipal — Cangas (Outros documentos, notificacións e informacións públicas, 21/05/2015)

De acordo co establecido no artigo 112 da 58/2003, do 17 de decembro, Xeral Tributaria, e intentada dúas veces a notificación do procedemento que se relaciona sen que fora posible practicala, cítase ós interesados que figuran neste anuncio, para que, no prazo de 15 días naturais contados dende o seguinte ó desta publicación, pasen a retirar en persoa ou mediante representante as notificacións derivadas dos procedementos que se sinalan. Transcorrido o citado prazo sen a comparecencia, a notificación entenderase producida para tódolos efectos legais dende o día seguinte ó do vencemento do prazo antes sinalado. Cangas, a 12 de maio de 2015.—O Alcalde, José Enrique Sotelo Villar.
APROBACIÓN INICIAL DA MODIFICACIÓN DA ORDENANZA FISCAL REGULADORA DA TAXA POLA UTILIZACIÓN DE AULAS E LOCAIS EN EDIFICIOS E INSTALACIÓNS MUNICIPAIS
ADMINISTRACIÓN LOCAL — Municipal — Cañiza, A (Ordenanzas e Regulamentos, 18/08/2015)

O Pleno do Concello de A Cañiza na sesión do 4 de agosto de 2015 aprobou inicialmente a modificación do Título e dos artigos 1, 2, 3 e 7 da “Ordenanza Fiscal reguladora da taxa pola utilización de aulas e locais en edificios e instalacións municipais”. En cumprimento do disposto no artigo 17 do Texto Refundido da Lei Reguladora das Facendas Locais, o expediente exporase ao público polo prazo de trinta días hábiles na Secretaría municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considérase a ordenanza definitivamente aprobada sen necesidade de novo acordo plenario. Do que dáse traslado aos efectos oportunos Documento asinado electrónicamente (art.19 da Lei 11/2007) por MIGUEL A. DOMINGUEZ ALFONSO, Alcalde do Concello de A Cañiza, 7 de agosto de 2015.
DH. V36.46448. AUTORIZACIÓN PARA O VERTIDO Á RÍA DE VIGO DE AUGAS RESIDUAÍS SOLICITADA POR PÉREZ TORRES MARÍTIMA, S. L.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 15/04/2015)

GHEORGHE MARCEL AOUATTAH BALZER, S. L., de conformidade co artigo 116 do Regulamento Xeral de Costas, solicita autorización para o vertido á ría de Vigo dun caudal máximo de 50 m3/ano de augas residuais industriais depuradas e dun caudal máximo de 100 m3/ano de augas residuais fecais depuradas procedentes dunhas instalacións dedicadas a almacenamento de mercadoría xeral diversa obxecto de tráfico marítimo localizadas no Peirao do Areal – Porto Comercial de Vigo (t. m. Vigo). As augas residuais industriais xeradas na nave almacén, procedentes do lavado da maquinaria, son tratadas nun separador de hidrocarburos de clase I dotado de decantador de lodos de 2.500 L de volume útil, separador de hidrocarburos mediante célula coalescente de 1.200 L de volume útil, obturador automático e depósito recolledor de hidrocarburos separados de 1.000 L de volume útil, de 1,3 m de diámetro e 4,80 m de lonxitude. As augas residuais fecais xeradas na zona de oficinas son tratadas nunha fosa séptica de decantación-dixestión con filtro biolóxico deseñada para 30 habitantes equivalentes de 9.000 L de volume e dimensións 2 m de diámetro e 3,36 m de lonxitude. As augas residuais industriais depuradas e as augas residuais fecais depuradas procedentes das instalacións conéctanse conxuntamente á rede de augas limpas e pluviais do Porto de Vigo no punto de coordenadas UTM (ETRS89): X=523.793; Y=4.676.575; vertendo á ría de Vigo no punto de coordenadas UTM (ETRS89): X=523.747; Y=4.676.622. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello de Vigo; nas oficinas da entidade Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela; e no Servizo Territorial Sur de Augas de Galicia sito na rúa San Salvador núm.2 – 4º de Vigo; onde se atopa exposto o proxecto para que poida ser examinado por quen desexe. Santiago de Compostela, 25 de marzo de 2015.—O Xefe da Área de Vertidos, Jocelyne Beatriz Rosa Ruiz de Temiño Rechach.
EXTRACTO DOS ACORDOS ADOPTADOS POLA XUNTA DE GOBERNO DE 25/11/2015
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 07/12/2015)

Extracto dos acordos adoptados pola Xunta de Goberno Local do Concello de Pontevedra na sesión extraordinaria e urxente que tivo lugar o día 25.11.2015 1.—RATIFICACIÓN DA URXENCIA DA SESIÓN.2.—APROBACIÓN DO PROXECTO DE ORZAMENTO PARA O ANO 2016. Pontevedra, 25.11.2015.—A alcaldesa accidental, María Carmen da Silva Méndez.
SELECCIÓN XUÍZ DE PAZ TITULAR
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 09/12/2015)

Ao abeiro do establecido na Lei Orgánica do Poder Xudicial, e co fin de proceder á elección de Xuíz de Paz Titular no Concello da Cañiza (Pontevedra), publicouse no BOP núm.199 de data 15.10.2015 anuncio de apertura do prazo de presentación de solicitudes. Unha vez rematado o procedemento, e vistas as solicitudes presentadas, o Concello-Pleno en acordo de data 27.11.2015 acordou: PRIMEIRO: Propoñer a D. Leonardo Fabio Ikan Valdeavero, con DNI núm.XXXXXXXXX para ocupar o cargo de XUIZ DE PAZ TITULAR do Xulgado de Paz de A Cañiza (Pontevedra). O que se fai público aos efectos oportunos, significándose que quen desexe impugnar o presente acordo que pon fin á vía administrativa, procede o recurso contencioso-administrativo diante do Xulgado do Contencioso-Administrativo de Pontevedra, no prazo de dous meses a contar desde o día seguinte á publicación do presente, conforme ao artigo 46.1 da Lei da Xurisdicción Contencioso-Administrativa. Poderá, non obstante, interpoñer, con carácter previo e potestativo, recurso de reposición diante desta Administración, conforme á Ley do Réxime Xurídico das Administracións Públicas e do Procedemento Administrativo Común (artigos 116 e 117) e á Lei reguladora das bases do réxime local (artigo 52), no prazo dun mes, a contar, asimesmo, desde o día seguinte á publicación do presente. Documento asinado electrónicamente (art.19 da Lei 11/2007) por Miguel A. Dominguez Alfonso, Alcalde do Concello. A Cañiza, 30 de novembro de 2015.
APROBACIÓN INICIAL DO REGULAMENTO DE CREACIÓN E FUNCIONAMENTO DO REXISTRO ELECTRÓNICO MUNICIPAL
ADMINISTRACIÓN LOCAL — Municipal — Oia (Ordenanzas e Regulamentos, 01/09/2015)

A través do presente faise público que o Concello en Pleno, en sesión ordinaria celebrada o 30 de xullo de 2015, aprobou inicialmente a ORDENANZA REGULADORA DE CREACIÓN E FUNCIONAMENTO DO REXISTRO ELECTRÓNICO MUNICIPAL, o que sometemos a información pública, durante o prazo de 30 días hábiles, que se contarán a partir do seguinte ao desta publicación, para que dentro do mesmo, os interesados poidan examinar o expediente e formular as alegacións que estimen oportunas. En Oia, a 10 de agosto de 2015.—A Alcaldesa, Rosa Otero Carballa.
ADXUDICACIÓN DA OBRA DE MELLORA DA SEGURIDADE VIAL NO CERQUIDO
ADMINISTRACIÓN LOCAL — Municipal — Porriño, O (Contratos administrativos, 21/01/2015)

Por Decreto de Alcaldía de data 12 de decembro de 2014, procedeuse á adxudicación no procedemento da contratación da obra de mellora da seguridade vial no Cerquido, coas seguintes especificidades: O Porriño, 7 de xaneiro de 2015.—O Alcalde, José Nelson Santos Argibay
EXPEDIENTE Nº 1 DE SUPLEMENTO DE CRÉDITO
ADMINISTRACIÓN LOCAL — Municipal — Cerdedo (Presupostos e cadros de persoal, 27/11/2015)

En cumprimento do disposto no artigo 169.1 por remisión do 179.4 do Real Decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o prazo, non se presentaran alegacións, considerarase aprobado definitivamente o devandito acordo. En Cerdedo, a 24 de novembro de 2015.—O Alcalde-Presidente, Silvestre José Balseiros Guinarte.
RESOLUCIÓN DA ALCALDÍA-PRESIDENCIA RELATIVA A AVOGACIÓN E POSTERIOR DELEGACIÓN DE COMPETENCIAS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 07/01/2015)

Por Resolución desta Alcaldía de data 29 de xullo de 2014 delegouse na concelleira, Dª OLGA ALONSO SUÁREZ A ÁREA DE EDUCACIÓN nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia da citada membro do goberno os días 10, 11 e 12 de decembro de 2014, procede avogar dita delegación, e encomendar a xestión da Área de Educación ao concelleiro D. Carlos López Font. Polo exposto, en uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das Bases do Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.-Avogar a competencia delegada da Área de Educación na concelleira Dª Olga Alonso Suárez durante a súa. ausencia os días 10, 11 e 12 de decembro de 2014 recuperando novamente a súa vixencia a devandita Resolución ao día seguinte do período indicado. Segundo.-Delegar no concelleiro D. CARLOS LÓPEZ FONT, as competencias municipais en materia de ÁREA DE EDUCACIÓN, nos termos sinalados na Resolución do 29 de xullo de 2014. Terceiro.-A presente Resolución terá efectos os días 10, 11 e 12 de decembro de 2014, sen prexuízo de posteriores modificacións. Cuarto.-Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.-A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.-Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación aos efectos de que quede informado da mesma. Vigo, a 10 de decembro de 2014.— O Alcalde, Abel Caballero Álvarez.—A Secretaria do Goberno Local, Concepción Campos Acuña.
APROBACIÓN DEFINITIVA MODIFICACIÓN ORDENANZA FISCAL PLUSVALÍAS
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 22/07/2015)

O Pleno da Corporación, en sesión celebrada en data 28 de marzo de 2015, aprobou provisionalmente a modificación da Ordenanza fiscal reguladora do imposto sobre o incremento de valor dos terreos de natureza urbana do Concello do Rosal, expediente que estivo sometido a exposición pública polo prazo de 30 días, en virtude de anuncio publicado no Boletín Oficial da Provincia n.º 88 de data 12 de maio de 2015, sen que presentaran alegacións ao mesmo, polo que, de conformidade co artigo 17.4 do Real Decreto Lexislativo 2/2004, de 5 de marzo, elévase a definitivo o acordo e publícase o texto íntegro do artigo logo da modificación: 1. A cota íntegra deste imposto será o resultado de aplicar á base impoñible que resulta de aplicación dos artigos 6 e 7 o tipo de gravame do 30%. 2. A cota líquida do imposto será o resultado de aplicar sobre a cota íntegra, no seu caso, a bonificación á que se refire o parágrafo seguinte deste artigo.3. Gozarán dunha bonificación do 95% da cota íntegra deste imposto que se devengue nas transmisións de terreos e na transmisión ou constitución de dereitos reais de goce limitativos do dominio, realizadas a título lucrativo por causa de morte a favor dos descendentes e adoptados, os cónxuxes e os ascendentes e adoptantes. A cota integra tributaria para a aplicación da bonificación computarase pola totalidade dos inmobles obxecto de transmisión lucrativa a liquidar.” A presente modificación da Ordenanza entrará en vigor ao día seguinte da súa publicación. O Rosal, 13 de xullo de 2015.—O Alcalde, Jesús Mª Fernández Portela.